Gregorio Rojo

Gregorio Rojo Sagredo conoixito esportivament como Gregorio Rojo, y a sobén como Rojo u Gregorio, (Villalómez, 3 de mayo de 1920 - Barcelona, 8 de mayo de 2006), estió un d'os primers grans atletas espanyols, y fue reconoixito como un d'os millors atletas d'a suya epoca. Dimpués estió un d'os millors entrenadors espanyols mientres muitas decadas.

 Vida esportiva 
Principió as cursas en o servicio militar a on le metioron a embotada de "El Cañas" y fue subcampión d'Espanya militar de campo a traviesa en l'anyo 1940.BMM: Cuaderno Central - nº43. Dimpués prencipió a partecipar en cursas con o RCD Espanyol de Barcelona, a on yera entrenato por Manuel Cutié y estió dica l'anyo 1945 cuan prencipió a partecipar con o FC Barcelona. O suyo rival esportivo estió Constantino Miranda d'o RCD Espanyol y ixo estió una contrebución ta la popularización d'o atletismo, os d'os millors atletas d'Espanya, un d'o RCD Espanyol y l'atro d'o FC Barcelona.

Fue campión d'Espanya 5 vegatas, una d'os 1.500 m lisos (1942), tres d'os 5.000 (1943, 1945 y 1948) y una d'o 10.000 en (1942). Tamién aconsiguió os récords d'Espanya de 2.000 m lisos con 5´40"8 en 1945 y 5´37"6 en 1949, de 5.000 con 14´53"6 en 1942 y de 10.000 con 31´36"8 en 1943 y 31´32"6 en 1947.

En o anyo 1948 partecipó en os Chuegos Olímpicos de Londres 1948 en as prebas de 5.000 y 10.000 m lisos.

 Palmarés como entrenador 
Dimpués d'a suya retirata d'a competición d'elite, fue entrenador nacional d'atletismo. Beluns d'os suyos atletas estioron Francisco Aritmendi, José Manuel Abascal, Juan Torres, Teófilo Benito, Jaime López Egea, Angel Fariña, Reyes Estévez y Mariano Haro a mas que mas o prencipio d'a vida esportiva de Martín Fiz.

Responsable Nacional de l'equipo de campo a traviesa dende 1959 dica 1974.
Director Tecnico d'a sección d'o atletisme d'o FC Barcelona.
Entrenador d'o Centro d'Alto Rendimiento de Sant Cugat.
Millor entrenador espanyol per a RFEA os anyos 1995 y 1998.

A suya zaguera temporata como entrenador estió en l'anyo 2001 con 81 anyadas d'edat.

 Referencias 

 Enllaços externos 
  Gregorio Rojo ha fallecido a los 86 años.

Categoría:Atletas de Castiella y Leyón
Categoría:Atletas d'o RCD Espanyol
Categoría:Atletas d'o FC Barcelona
Categoría:Corredors de meyo fundo d'Espanya
Categoría:Corredors de fundo de Castiella y Leyón
Categoría:Entrenadors d'atletismo de Castiella y Leyón
Categoría:Muertos en Barcelona
Categoría:Naixius d'a provincia de Burgos
Categoría:1920 (naixencias)
Categoría:2006 (muertes)